খোলা হল শেখ হাসিনার দুটি লকার, বাজেয়াপ্ত ৮৩২ ভরি সোনার গহনা

ওয়েবডেস্ক- হাসিনা মামলায় (Hasina Case) এবার নয়া মোড়। মঙ্গলবার বাংলাদেশের প্রাক্তন প্রধানমন্ত্রীর শেখ হাসিনার (Sheikh Hasina) দুটি লকার (Locker) খোলা হয়। সেখান থেকে ৮৩২ ভরি সোনার গহনা (J ewelry Recovered) পাওয়া গিয়েছে বলে জানা গেছে। অগ্রণী ব্যাঙ্কের (Agrani Bank) থাকা ওই লকার দুটি বাজেয়াপ্ত করা হয়েছে। আদালতের অনুমতি নিয়ে একজন ম্যাজিস্ট্রেটের উপস্থিতি নিয়ে এদিন এই লকার খোলা হয়।

লকার খোলার সময় এনবিআর-এর কেন্দ্রীয় গোয়েন্দা সেলের (সিআইসি) সহ দুর্নীতি দমন কমিশন (দুদক), বাংলাদেশ ব্যাঙ্ক সহ সংশ্লিষ্ট কর্মকর্তা উপস্থিত ছিলেন। রাজধানীর দিলকুশায় অবস্থিত অগ্রণী ব্যাংকের প্রধান শাখায় (পূর্বের স্থানীয় কার্যালয় শাখা) শেখ হাসিনার দুটি লকার ছিল। সম্পদের তথ্য গোপন করে কর ফাঁকির অভিযোগে গত সেপ্টেম্বরে এনবিআরের সিআইসি তা বাজেয়াপ্ত করে। অগ্রণী ব্যাঙ্কের এই লকার দুটি বাজেয়াপ্ত করার এক সপ্তাহ আগে গত ১০ সেপ্টেম্বর পূবালী ব্যাঙ্কে থাকা শাখায় শেখ হাসিনার আরেকটি লকার ছিল। সেটিকে বাজেয়াপ্ত করে সিআইসি।

সেটি ঢাকার সেনা কল্যাণ ভবনে অবস্থিত পূবালী ব্যাঙ্কের (Pubali Bank) মতিঝিল করপোরেট শাখার ১২৮ নম্বর লকার। নাম প্রকাশে অনিচ্ছুক সিআইসির এক উচ্চ পদস্থ কর্মকর্তা জানিয়েছেনন, আদালতের অনুমতি নিয়ে বাংলাদেশ ব্যাঙ্কের নিয়মনীতি মেনে লকার দুটি খোলা হয়েছে। সেখানে ৮৩২ ভরি সোনার গয়না পাওয়া গেছে। এখন শেখ আয়কর রিটার্নে দেওয়া সম্পদ তথ্যে সঙ্গে মিলিয়ে দেখা হবে।

উল্লেখ্য, শেখ হাসিনার বিরুদ্ধে এনবিআর কর ফাঁকির অভিযোগে তদন্ত করছে। অন্যদিকে দুদক শেখ হাসিনা ও তাঁর পরিবারের সদস্যদের বিরুদ্ধে অবৈধ উপায়ে সম্পদ অর্জন ও দুর্নীতির বিষয়ে খোঁজ শুরু করেছে। গণহত্যা মামলায় বাংলাদেশের আন্তর্জাতিক ট্রাইবুনাল আদালত ক্ষমতাচ্যুত শেখ হাসিনার মৃত্যুদণ্ডের আদেশ দিয়েছে। সেইসঙ্গে তাঁর যাবতীয় সম্পত্তি বাজেয়াপ্ত করে তা দিয়ে নিহতের পরিবার ও আহতদের ক্ষতিপূরণের নির্দেশ দিয়েছে। গত ১৭ নভেম্বর বিচারপতি গোলাম মর্তুজা মজুমদার, বিচারপতি মহম্মদ শফিউল আলম মাহমুদ এবং বিচারক মহম্মদ মোহিতুল হক এনাম চৌধুরীর ট্রাইবুনাল বাংলাদেশের প্রাক্তন প্রধানমন্ত্রীকে শেখ হাসিনাকে দোষী সাব্যস্ত করে ফাঁসির সাজা শোনায়। ৫ আগস্ট ছাত্র-জনতার অভ্যুত্থানে আওয়ামী লীগ সরকারের পতন হয়। শেখ হাসিনা বোন রেহানাকে সঙ্গে নিয়ে সেদিনই দেশ ছাড়েন। এর পর অন্তবর্তী সরকারের উপদেষ্টা হিসেবে দেশের দায়িত্বভার রয়েছে মহম্মদ ইউনুসের হাতে।

দেখুন আরও খবর-